**Denne artikkelen bygger på én eller flere primærkilder og/eller kilde(r) som er nært knyttet til artikkelens emne.** Du bør forsyne enkeltpåstandene i saken med referanser med kildehenvisninger som lar seg verifisere gjennom pålitelige, uhildede sekundær- eller tertiærkilder.
Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2023-12}}* etter påstanden. *2023-12*

**Jon Grepstad** (født 2. juli 1944 i Skien) er en norsk fotograf, skribent, fredsarbeider, tidligere informasjonsleder i Norsk språkråd og Språkrådet og nynorskforkjemper.

Liv og virke
------------

### Bakgrunn

Grepstad er født i Skien, men vokste opp i Gudbrandsdalen og i Rogaland. Han er sønn av læreren Andreas Grepstad (1903–1990) og Ragna Veitebergsbakke (1909–2000) og broren til Ottar Grepstad. Besteforeldrene var gardbrukere i Jølster.

Grepstad studerte språk og litteratur ved Wesleyan University i Middletown i Connecticut, Universitetet i Bergen og Université de Tours i Frankrike. Ved Wesleyan University leste han også latin og italiensk.

Han var fra i 1972–1973 arbeidende styreleder for Folkereisning mot krig og var 1974–77 vitenskapelig assistent i Forsøksrådet for skoleverket. Fra oktober 1979 til 1986 arbeidet han i Nei til atomvåpen. I 1986 blei han informasjonskonsulent i Lærerutdanningsrådet og sekretær for rådet, og fra september 1994 informasjonsleder i Norsk språkråd.

Som fotograf
------------

Hovedinteressen for foto ligger i landskap og camera obscura-foto, fotografering med hullkamera («pinhole photography»). På engelsk har han òg skrevet dybdeartikkelen «Pinhole Photography – History, Images, Cameras, Formulas», publisert første gang på nettet i 1996. I tillegg til artikler og bøker om hvordan man kan bygge kameraer og om fototeknikk har han også hatt fotoutstillinger og publisert flere bøker med sine egne kunstneriske fotografier.

Arbeid med nynorsk
------------------

Siden 1990-åra har Grepstad også jobbet for å styrke stillingen til nynorsk i det norske samfunnet. I 2002 fikk han Noreg Mållags Målblome for arbeidet med målloven. 

I 1996 lanserte han på sitt eget nettsted «Den elektroniske bokhylla», ei samling digitaliserte tekster på landsmål. Samlinga blei i 2002 overtatt av Ivar Aasen-tunet og var en del av grunnlaget for nettbiblioteket der.

Arbeid i fredsbevegelsen
------------------------

Grepstad er militærnekter og gjorde siviltjeneste i 1969–70. I 1970-åra var han involvert i den fredsbevegelsen i Norge. Hovedprosjektene hans i denne tida var å fremme en fredsrelevant siviltjeneste, spre informasjon om ikke-militært forsvar eller sivilmotstand og å spre informasjon om ikke-voldelige strategier og aksjonsformer for sosial endring. I 1974–79 var han medlem av det regjeringsoppnevnte Vernepliktsutvalget, som hadde til oppgave å greie ut verneplikts- og militærnekterlovgivingen i Norge. 

I 1978 var Grepstad en av lederne for Aksjon mot nøytronbomba, og i oktober 1979 var han én av de tre som tok initiativet til kampanjen Nei til nye atomvåpen, seinere Nei til atomvåpen.

Bibliografi
-----------

Bøker:

* *Camera obscura 1992–2022*. Oslo 2023. ISBN 978-82-691870-8-3
* *Nokre notat og notisar*. Oslo 2023. ISBN 978-82-691870-6-9
* *Nokre artiklar, bagatellar og ein song*. Oslo 2022. ISBN 978-82-691870-4-5
* *Hydra. Seksti augnekast og nokre ord*. Oslo 2021. ISBN 978-82-691870-1-4
* *Ferdinand Alois Grobs biletalbum – og våre handlingars utkantvegar*. Oslo 2021. ISBN 978-82-691870-3-8
* *Mirabilia Urbis Romae. Stort og smått i Roma*. Oslo 2021. ISBN 978-82-691870-2-1
* *Gente di Roma. Vandringar under Romas himmel*. Oslo 2019. ISBN 978-82-691870-0-7
* *Italiareiser*. Oslo 2018. ISBN 978-82-993938-9-8
* *Roma Stenopeica. Vandringar med camera obscura i Roma*. Oslo 2018. ISBN 978-82-993938-8-1
* *Roma Stenopeica. Pinhole Wanderings in Rome*. Oslo 2017. ISBN 978-82-993938-7-4
* *Iceland. Black and White Photographs*. Oslo 2016. ISBN 978-82-993938-6-7
* *Oslo Revisited. Fourteen Pinhole Photographs*. Oslo 2016. ISBN 978-82-993938-5-0
* *Föhr, Svolvær, Hydra. Fifteen Pinhole Photographs*. Oslo 2015. ISBN 978-82-993938-4-3
* *Pinhole Images 1992–2014*. Oslo 2014. ISBN 978-82-993938-3-6
* *Camera Obscura. Ten Pinhole Photographs*. Oslo 2013. ISBN 978-82-993938-2-9
* *Building a Large Format Camera*. Oslo 1996, (revidert utgave 2000). ISBN 82-993938-1-7
* *Krig i vår tid? Forsvar og fredspolitikk i 1980-åra*. Oslo 1979
* *Transarmament Strategies and Civilian Defence for Small Nations*. Oslo 1978 (Konferanserapport, sammen med Berit G. Holm, deler er publisert i *Bulletin of Peace Proposals*, 4, 1978)
* *Bruk av språklaboratorium i vidaregåande skular*. Oslo 1975
* *Mardøla: dokumentasjon og perspektiv*. Oslo 1971

Referanser
----------

1. ↑  «About me». *Jon Grepstad* **(engelsk)**. 29. oktober 2015. Besøkt 2. september 2020.
2. ↑  «About me». *Jon Grepstad* **(engelsk)**. 29. oktober 2015. Besøkt 2. desember 2023.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI
 |